open-index/open-wikipedia-markdown huggingface dataset:
Голас вёскі

**«Голас вёскі»** — газета, якая выдавалася з 1 кастрычніка 1941 да 16 чэрвеня 1944 гг. у Мінску на беларускай мове пад кантролем нямецкіх акупацыйных улад у перыяд Другой сусветнай вайны. Галоўныя рэдактар: М. Караленка, Я. Кіпель, А. Сянькевіч. Мастаком да першай паловы 1942 года быў Уладзімір Леановіч, пасля Янка Кашкель. Выйшла 130 нумароў.

Распаўсюджвалася пераважна ў сельскіх раёнах Генеральнай акругі Беларусь. 

, Наталля Арсеннева, Аляксей Сянкевіч.
Стаяць (злева направа): Уладзімір Кушаль, Антон Адамовіч, Караленка. Мінск, снежань 1942 г.]]
Тэндэнцыйна асвятляла падзеі на франтах Другой сусветнай вайны, друкавала распараджэнні акупацыйных улад, прамовы А. Гітлера, А. Розенберга, В. Кубэ, Крытыкавала калгасную сістэму, усхваляла нацысцкі «новы аграрны парадак», аналізавала гаспадарчыя магчымасці беларускіх зямель, сялянскае жыццё ў замежных краінах. Парады земляробам і сельскім жыхарам друкаваліся ў рубрыках «У дапамогу сельскаму гаспадару», «Куток вясковай жанчыны», «Парады гаспадыні», «Ветэрынарныя парады» і інш. 

Шмат увагі аддавала гісторыі і культуры Беларусі (праца «Беларусь учора і сення» і артыкул «Каляды на Беларусі» Я. Найдзюка, артыкул «Магілёў і яго барацьба за свае правы» З. Байдацкага, «Як верылі нашы продкі» М. Шчаглова, «Народнае выяўленчае мастацтва» У. Глыбіннага), пісала пра сталінскія рэпрэсіі ў 1930-я гады (урыўкі з кнігі «Валадары ГПУ» К. Альбрэхта, артыкул «Апошні разгром беларускай інтэлігенцыі» У. Клішэвіча і інш.). У газеце апублікаваны раман «Наўсуперак лесу» М. Дуброўскага (Р. Мурашкі).

## Крыніцы 
## Літаратура 
* Жумар, С. «Голас вёскі» / Сяргей Жумар // Энцыклапедыя гісторыі Беларусі: У 6 т. Т. 3. Гімназіі — Кадэнцыя / БелЭн; Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. — Мн.: БелЭн, 1996. — 527 с.: іл. — С. 56. — ISBN 985-11-0041-2.
* 

## Спасылкі 
* 

Катэгорыя:Газеты на беларускай мове
Катэгорыя:1941 год у Мінску
Катэгорыя:Акупацыйны друк Беларусі ў Вялікую Айчынную вайну
Калаціцкі сельсавет

**Кала́ціцкі сельсаве́т** — адміністрацыйна-тэрытарыяльная адзінка ў складзе Глускага раёна Магілёўскай вобласці. Цэнтр — аграгарадок (да 2008 г. — вёска) Калацічы.

Утвораны 25 лютага 1964 года як **Барысаўшчынскі сельсавет** у складзе Бабруйскага раёна Магілёўскай вобласці БССР. Цэнтр — вёска Барысаўшчына. З 30 ліпеня 1966 года ў Глускім раёне. 15 студзеня 1971 года ў склад новаўтворанага Кіраўскага сельсавета перададзены вёскі Бервы, Вільча, Карпавічы і пасёлак Кіраўскае. 6 красавіка 1973 года цэнтр сельсавета перанесены ў вёску Калацічы, сельсавет перайменаваны ў Калаціцкі сельсавет.

20 лістапада 2013 года ў склад сельсавета з Завалочыцкага сельсавета перададзены 4 населеныя пункты (вёскі Бабірова, Горнае, Масцішча, Ясенцы). 13 красавіка 2018 года вёскі Бабірова, Горнае і Ясенцы вернуты ў склад Завалочыцкага сельсавета, у склад сельсавета з Хваставіцкага сельсавета перададзена вёска Заполле.

Паводле перапісу 2009 года насельніцтва сельсавета (11 населеных пунктаў) — 1160 чалавек, з іх 96,6 % — беларусы, 2,2 % — рускія, 0,7 % — украінцы; паводле перапісу 2019 года (13 населеных пунктаў) — 848 чалавек.

На землях сельсавета знаходзіцца экс/база «Глуск».

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Сельсаветы Беларусі, утвораныя ў 1964 годзе
Катэгорыя:Былыя сельсаветы Бабруйскага раёна
Сефардская мова

**Сефа́рдская мова** (вядомая таксама як **яўрэйска-іспанская**, **ладзі́на**, **джудзека**, **спаньёль**, **жудзезма**, **хебранея**) — мова сефардаў, адна з яўрэйскіх моў. Адносіцца да ібера-раманскай падгрупы раманскіх моў. Сефардская мова з’яўляецца фактычна працягам ранне-яўрэйска-кастыльскага дыялекту, які ўключыў у сябе носьбітаў і рысы астатніх яўрэйскіх ібера-раманскіх дыялектаў. Мова выкарыстоўвае ўласную сістэму арфаграфіі.

Пачатак утварэння гэтага адгалінавання іспанскай мовы звязаны з выгнаннем з Іспаніі ў 1492 годзе яўрэяў, што рассяліліся галоўным чынам на тэрыторыі Асманскай імперыі, у Паўночнай Афрыцы, затым у Партугаліі, Італіі, Грэцыі, Балгарыі, Румыніі, Палесціне і інш. Знаходзячыся ва ўмовах іншамоўнага асяроддзя і не маючы статусу афіцыйнай, сефардская мова да гэтага часу захоўвае рысы (галоўным чынам у фанетыцы) іспанскай мовы канца XV ст. Функцыянуе як гутарковая мова, праяўляе прыкметы вымірання.

Распаўсюджаная ў Ізраілі, асобных раёнах Турцыі, Грэцыі, Чарнагорыі, Сербіі, Румыніі, Балгарыі. Колькасць носьбітаў складае каля 100 тыс. чалавек. Дыялектнае дзяленне звязана з краінамі пражывання носьбітаў. Асноўныя дыялектныя варыянты — турэцкі, румынскі, югаслаўскі.

У 1996 годзе Кнэсет прыняў закон аб стварэнні Нацыянальнага ўпраўлення па ахове культурнай спадчыны на сефардскай мове.

Катэгорыя:Раманскія мовы
Катэгорыя:Яўрэйскія мовы
Катэгорыя:Мовы Ізраіля
Катэгорыя:Мовы Турцыі
Аракс

**Аракс** ((Aɹakʰs), , , , ) — рака ў Закаўказзі (вытокі і вярхоўі ў межах Армянскага нагор’я на тэрыторыі Турцыі, нізоўі і вусце ў межах Кура-Араксінскай нізіны ў Азербайджане, на значным працягу сярэдняй плыні па Араксе праходзяць межы Арменіі, кантраляванай непрызнанай Нагорна-Карабахскай Рэспублікай тэрыторыі і Азербайджана з Турцыяй і Іранам).

Аракс — найбуйнейшы правы прыток Куры.

Даўжыня — 1075 км, плошча вадазборнага басейна — 102 тыс. км². Сярэдні расход вады — 285 м³/с. Несуднаходны. Выкарыстоўваецца для арашэння. На Араксе размешчаны азербайджана-іранскі гідратэхнічны комплекс «Аракс». Сярод прытокаў: Арпа (Усходні Арпачай).

Да басейна Аракса належыць 76 % тэрыторыі Арменіі.

## Гл. таксама 
* Карабахскі хрыбет

Катэгорыя:Рэкі Арменіі
Катэгорыя:Рэкі Азербайджана
Катэгорыя:Рэкі Ірана
Катэгорыя:Рэкі Турцыі
Катэгорыя:Прытокі Куры
Касцёл Святой Варвары (Віцебск)

**Касцёл Святой Варвары** — дзеючы рымска-каталіцкі касцёл у Віцебску, помнік архітэктуры XIX стагоддзя. Размешчаны ў Чыгуначным раёне па адрасе вуліца Ленінградская № 27.

## Гісторыя 
Касцёл пабудаваны з цэглы ў 1783—1785 гадах, грунтоўна перабудаваны ў 1884—1885 гадах. Часткова зруйнаваны ў Вялікую Айчынную вайну. Адрэстаўраваны ў 1990—1993 гадах. Помнік архітэктуры барока і неараманскага стылю.

## Архітэктура 
Трохнефавая, двухвежавая базіліка з чырвонай цэглы. Галоўны фасад вылучаюць дзве двух’ярусныя вежы, першы ярус чатырохгранны, другі — шасцігранны. Паміж вежамі размешчаны трохвугольны франтон на шырыню цэнтральнага нефа. У аздобе храма шырока выкарыстана дэкаратыўная цэгла: карнізныя паяскі, геаметрычны малюнак у завяршэнні ярусаў вежы і інш. Інтэр’ер трохнефавы, нефы перакрыты цыліндрычнымі скляпеннямі з распалубкамі.

Тэрыторыя касцёла абмежавана: з паўднёва-заходняга боку — па агароджы тэрыторыі касцёла, з паўночна-заходняга боку — па агароджы тэрыторыі касцёла, з паўночна-ўсходняга боку — па агароджы тэрыторыі касцёла да паўночназаходняй сцяны двухпавярховага будынка. Ад вугла будынка — па паўднёва-заходняй сцяне будынка, з паўднёва-ўсходняга боку ад двухпавярховага будынка да капліцы, у створы з паўднёва-ўсходняй сцяной капліцы і далей па агароджы тэрыторыі касцёла.

## Капліца 
За агароджай касцёла. Пабудавана ў пачатку XXI ст. з цэглы з выкарыстаннем форм барока. Кампактная прамавугольная ў плане пабудова пад двухсхільным дахам, тарцы якога закрыты фігурнымі ўвагнута-пукатымі франтонамі. 3 тыльнага боку выступае партатыўная трохгранная апсідка пад паўшатровым чарапічным пакрыццём. Плоскасныя фасады прарэзаны арачнымі аконнымі праёмамі з вітражным ашкленнем.

## Літаратура 
* Витебск. Энциклопедический справочник Мн., 1988.
* Памятная книжка Витебской губернии на 1865 год. — Санкт-Петербург: 1865
* Свод памятников истории и культуры Белоруссии. — Мн.: БелСЭ им. Петруся Бровки, 1985. — 8000 экз. (на белор. языке)
* *Кулагін А. М.* Каталіцкія храмы Беларусі: Энцыклапедычны даведнік. — Мн.: БелЭн, 2000. — 216 с. — ISBN 985-11-0187-7

## Спасылкі 
* 
* 
* Касцёл Святой Варвары ў Віцебскай энцыклапедыі
* «Віцебск — парафія Св. Барбары» на сайце РКК у Беларусі 

Катэгорыя:Касцёлы Віцебскай дыяцэзіі
Катэгорыя:Касцёлы Віцебска
Катэгорыя:1785 год у Беларусі
Катэгорыя:XVIII стагоддзе ў Віцебску
Катэгорыя:Храмы Святой Варвары
Катэгорыя:Збудаванні Беларусі ў неараманскім стылі
Падскарбі надворны літоўскі

100px|thumb|right|Герб падскарбія

**Падскарбі надворны літоўскі**, да Люблінскай уніі 1569 года **падскарбі дворны літоўскі** — дзяржаўны урад у Вялікім Княстве Літоўскім. Спачатку быў намеснікам падскарбія земскага і, відаць, адказваў за забеспячэнне асабістых матэрыяльных патрэбаў вялікага князя.

Пасля стварэння сталовых маёнткаў, або эканомій (1588) быў іх фінансавым і эканамічным кіраўніком.

У адрозненне ад вялікага падскарбія не меў месца ў Сенаце Рэчы Паспалітай, уведзены туды толькі ў 1775 годзе.

## Спіс надворных падскарбіяў літоўскіх 
## Глядзі таксама 
* Вялікія падскарбіі літоўскія
* Вялікія падскарбіі каронныя
* Падскарбіі надворныя каронныя

## Літаратура 
* 
* 
* Boniecki A. Poczet rodów w wielkim Księnstwie Litewskim w XV i XVI wieku. — Warszawa, 1883.
* Wolff J. Senatorowie i Dygnitarza wielkiiego Księstwa Litewskiego: 1385-1795. Kraków, 1885.
* Żychliński T. Złota księga szlachty polskiej. T. 1-31. - Poznań, 1879-1908.

Катэгорыя:Цэнтральныя ўрады Вялікага Княства Літоўскага
Авеніда Паўліста

**Авеніда Паўліста** () — важная магістраль горада Сан-Паўлу, буйнога фінансавага цэнтра Бразіліі. Працягласць 2700 м, шырыня 50 м.

Адкрыта ў канцы XIX стагоддзі ў рамках пашырэння горада. Слова «паўліста» азначае «жыхар Сан-Паўлу». У наш час авеню забудавана галоўным чынам сучаснымі шматпавярховымі офіснымі будынкамі. Дарога праходзіць па найбольш высокіх участках Сан-Паўлу.,

Уздоўж гэтага праспекта засяроджана вялікая колькасць фінансавых і культурных устаноў. Пасля 1960 года тэрыторыі, якія прылягаюць да праспекта, сталі адным з асноўных бізнес-цэнтраў горада.

Праспект гуляе важную ролю ў жыцці горада Сан-Паўлу, з'яўляючыся яго славутасцю аналагічна Елісейскім Палям у Парыжы і Пятай авеню ў Нью-Ёрку.

## Гл. таксама 
* Сан-Паўлу
* Елісейскія палі
* Пятая авеню
* Брадвей
* Пасеа-дэ-ла-Рэформа
* Міранты-ду-Валі

Катэгорыя:Будынкі і збудаванні Сан-Паўлу
Катэгорыя:Дарогі Бразіліі
Яроміна

**Яроміна**:

## Прозвішча 
* Галіна Аляксееўна Яроміна (нар. 1930) — беларускі інжынер-канструктар.

## Тапонім 
### Беларусь 
* Яроміна — вёска ў Віцебскім раёне Віцебскай вобласці.
* Яроміна — вёска ў Гомельскім раёне Гомельскай вобласці.

## Расія 
;Алтайскі край
* Яроміна — сяло ў Троіцкім раёне.

;Архангельская вобласць
* Яроміна — вёска ў Каргапальскім раёне.
* Яроміна — вёска ў Шэнкурскім раёне.

;Валагодская вобласць
* Яроміна — вёска ў Бабушкінскім раёне.
* Яроміна — вёска ў Шакснінскім раёне.

;Варонежская вобласць
* Яроміна — хутар у Альхавацкім раёне.

;Забайкальская вобласць
* Яроміна — сяло ў Чыцінскім раёне.

;Іванаўская вобласць
* Яроміна — вёска ў Заволжскім раёне.

;Калужская вобласць
* Яроміна — вёска ў Юхнаўскім раёне.

;Кастрамская вобласць
* Яроміна — вёска ў Вохамскім раёне.
* Яроміна — вёска ў Шар’інскім раёне.

;Кемераўская вобласць
* Яроміна — вёска ў Прамышленаўскім раёне.

;Кіраўская вобласць
* Яроміна — вёска ў Кільмезскім раёне.
* Яроміна — вёска ў Налінскім раёне.

;Курганская вобласць
* Яроміна — вёска ў Макравусаўскім раёне.

;Курская вобласць
* Яроміна — вёска ў Курскім раёне.

;Маскоўская вобласць
* Яроміна — вёска ў гарадской акрузе Мыцішчы.
* Яроміна — вёска ў Адзінцоўскім раёне.
* Яроміна — вёска ў Сергіева-Пасадскім раёне, сельскае пасяленне Лазоўскае.
* Яроміна — вёска ў Сергіева-Пасадскім раёне, сельскае пасяленне Шаметаўскае.
* Яроміна — вёска ў Шчолкаўскім раёне.

;Наўгародская вобласць
* Яроміна — вёска ў Пястоўскім раёне.

;Ніжагародская вобласць
* Яроміна — вёска ў гарадской акрузе Сямёнаўскі.

;Новасібірская вобласць
* Яроміна — вёска ў Кыштаўскім раёне.

;Омская вобласць
* Яроміна — вёска ў Кармілаўскім раёне, скасаваная ў 1990-я гады.
* Яроміна — вёска ў Называеўскім раёне, скасаваная ў 1990-я гады.

;Пскоўская вобласць
* Яроміна — вёска ў Бежаніцкім раёне.
* Яромін — вёска ў Куньінскім раёне.
* Яроміна — вёска ў Палкінскім раёне.

;Саратаўская вобласць
* Яроміна — пасёлак у Пугачоўскім раёне.

;Свярдлоўская вобласць
* Яроміна — сяло ў Гарынскай гарадской акрузе.

;Цюменская вобласць
* Яроміна — сяло ў Ніжнятаўдзінскім раёне.

;Яраслаўская вобласць
* Яроміна — вёска ў Пашэхонскім раёне.
* Яромін — вёска ў Яраслаўскім раёне.

## Гл. таксама 
* Яромін
Stop Online Piracy Act

**Stop Online Piracy Act** (**SOPA** ці **H.R. 3261**) — законапраект, унесены ў Палату Прадстаўнікоў у ЗША 26 кастрычніка 2011 года Ламарам Смітам () і групай з 12 суаўтараў. Законапраект пашырае магчымасці амерыканскіх праваахоўных органаў і праваўладальнікаў у барацьбе з нелегальным кантэнтам у Інтэрнэце, гандлем інтэлектуальнай уласнасцю, абароненай аўтарскім правам, і кантрафактам.

## Гл. таксама 
* Protect Intellectual Property Act (PIPA)
* Вікіпедыя:SOPA

Катэгорыя:Інтэрнэт у ЗША
Катэгорыя:Доступ у Інтэрнэт
Катэгорыя:Інфармацыйнае права
Катэгорыя:DNS
Пратэсты супраць SOPA і PIPA (18 студзеня 2012)

thumb|Забастоўка Вікіпедыі. Так выглядала кожная старонка Вікіпедыі 18 студзеня 2012 года.)
У знак пратэсту супраць законапраекта «Stop Online Piracy Act» (SOPA), які абмяркоўваецца ў Кангрэсе ЗША раздзел Вікіпедыі на англійскай мове 18 студзеня 2012 года быў адключаны на 24 гадзіны.

## Прычыны 
Па меркаванні заснавальніка Вікіпедыі Джымі Уэйлса, закон, які збіраюцца прыняць улады ЗША, паставіць пад пагрозу будучыня і свабоду ўсяго інтэрнэту.

Забастоўку падтрымалі шэраг найбуйнейшых IT-кампаній, у тым ліку Google, Twitter, Mozilla, Facebook, eBay, Лабараторыя Касперскага.

Іншыя моўныя раздзелы падтрымалі забастоўку публікацыяй інфармацыйных банараў. Паведамленне пра пратэст на старонках англійскай Вікіпедыі бачылі больш 162 мільёна чалавек.

## Наступствы 
Забастоўка англійскай Вікіпедыі шырока асвятлялася ў прэсе такімі кампаніямі як: ABC Australia, CBC, BBC, *der Spiegel*, *Le Figaro*, *Le Monde*, *Libération*,* Fox News*, *The Guardian*, Menafn, News Limited, Sky News, *The Age*, *The Hindu*, *The New York Times*, *The Washington Post*, *The Wall Street Journal* і *The Times of India*.

На наступны дзень 18 сенатараў ЗША з 100, уключаючы 11 ініцыятараў законапраекта, заявілі, што яны больш не падтрымліваюць законапраект, што робіць практычна немагчымым прыняцце яго Кангрэсам.

## Гл. таксама 
* Protect Intellectual Property Act (PIPA)
* Вікіпедыя:SOPA

## Спасылкі 
* «Вікіпедыя» абвясціла забастоўку 
* Wikipedia begins blackout in protest against US anti-piracy laws 
* Wikipedia blackout: 24-hour strike against SOPA, PIPA is on 
* Stupid High School Kids (and Teachers) Freak Out Over Wikipedia Blackout 
* Getting around the Wikipedia blackoutt  
* Google joins Wikipedia 'day of darkness' protest — but is it a blackout after all? 
* Why is Wikipedia offline and what is SOPA? 
* How to get around today’s Wikipedia blackout 

Катэгорыя:Гісторыя Вікіпедыі
Катэгорыя:Падзеі 18 студзеня‎
Катэгорыя:Пратэсты 2012 года
Катэгорыя:Студзень 2012 года
Катэгорыя:2012 год у ЗША
Кулік-верабей

**Кулік-верабей** (*Calidris minuta*) — адзін з самых дробных сеўцападобных, памерам з вераб'я. На Беларусі рэдкі, пералётны від.

## Апісанне 
У шлюбным убранні ніз белы, пярэдняя частка грудзей, валлё, горла, бакі шыі і шчокі рудавата-вохрыстыя колеру з бурымі стракацінкамі. Лапы чорныя. Зімовае апярэнне шаравата — бурага колеру. Даўжыня 12 −14 см, размах крылаў 28 — 31 см, вага 20 — 30 г.

## Арэал 
Кулік-верабей — пералётная птушка, гняздуе ў паўночнай Скандынавіі і сібірскай тундры. Зімуе ў Міжземнамор'і, на Блізкім Усходзе, у Цэнтральнай і Паўднёвай Афрыцы.

Катэгорыя:Бакасавыя
Круізныя судны класа Concordia

***Concordia*** **class** (*Канкордыя*) — клас круізных лайнераў кампаніі-аператара «Costa Cruises» і «Carnival Cruise Lines», даччынай кампаніі Carnival Corporation & plc, пабудаваных з 2006 года ў Італіі на верфі Fincantieri.

На 2012 год у эксплуатацыі знаходзяцца 4 судны гэтага класа (яшчэ адзін карабель «Costa Fascinosa» будуецца), судна «Costa Concordia» пацярпела крушэнне 13 студзеня 2012 года.

## Караблі 
## Гл. таксама 
* Спіс круізных суднаў

## Спасылкі 
* Costa Cruise Lines Website
* Carnival Cruise Lines Website

Катэгорыя:Судны і караблі
Кулікі-сарокі

**Кулікі-сарокі**, **крыўковыя** (*Haematopodidae*; *Haematopus*) — сямейства і род птушак з атрада сеўцападобных (*Charadriiformes*). Да кулікоў-сарок адносяцца 12 відаў, у тым ліку адзін вымерлы ў XX стагоддзі.

## Знешні выгляд 
Птушкi сярэдніх памераў з кантрасным чорна-белым апярэннем i параўнальна доўгай, моцнай i прамой дзюбай. У іх характэрнае апярэнне чорна-белага, чорнага або карычневага колеру. Некаторыя віды маюць белае апраўленне на крылах. У кулікоў-сарок няма палавога дымарфізму, у самцоў і самак аднолькавае апярэнне. Лапы і дзюба ў абодвух палоў чырвоныя, аранжавыя або ружовыя. Дзюба ва ўсіх відаў моцная і доўгая, прыстасаваная да таго, каб разбіваць аб камяні мідый і раскрыжоўваць ракаў. У некаторых відаў маюцца ярка-аранжавыя кругі вакол вачэй.

## Асаблівасці біялогіі 
Гэта птушкі, якія насяляюць прыбярэжныя рэгіёны і сілкуюцца галоўным чынам малюскамі, кольчатымі чарвякамі і насякомымі.

Гняздо ладзяць у ямцы на зямлi.


Катэгорыя:Сямействы птушак
Holland America Line

[thumb|Былы офіс кампаніі ў [Ротэрдаме]]

**Holland America Line** — круізная кампанія ЗША (да 1989 года — Нідэрландаў). Заснавана ў 1873 годзе пад назвай *Dutch-America Steamship Company*. Маючы штаб-кватэру ў Ротэрдаме і займаючыся перавозкамі пасажыраў у Амерыку, кампанія атрымала вядомасць пад яе сённяшнім імем. Сёння аператар кіруе пятнаццаццю круізнымі суднамі і арганізуе круізы па ўсім свеце, абслугоўваючы каля 700 000 пасажыраў у год.

## Гісторыя 
[thumb|[Eurodam — найноўшае судна HAL]]

У 1989 годзе *Holland America Line* была набыта холдынгам Carnival Corporation & plc, які з’яўляецца найбуйнейшым круізным аператарам у свеце.

Кампанія Holland America Line мае 15 круізных суднаў — апошні з іх Eurodam. Інаўгурацыя адбылася ў 2008 годзе.

## Гл. таксама 
* Спіс круізных суднаў

## Спасылкі 
* 
* Афіцыйны сайт кампаніі 

Катэгорыя:З’явіліся ў 1873 годзе
Катэгорыя:Суднаходныя кампаніі Нідэрландаў
Катэгорыя:Суднаходныя кампаніі ЗША
Carnival Corporation & plc

**Carnival Corporation & plc** — англа-амерыканская кампанія, найбуйнейшы ў свеце аператар круізных суднаў. Мае 20 круізных брэндаў, уключаючы Carnival Cruise Lines, Princess Cruises, Holland America Line і Seabourn Cruise Line у Паўночнай Амерыцы; P&O Cruises, Cunard Line і Ocean Village у Злучаным Каралеўстве; AIDA Cruises у Германіі; Costa Cruises у Паўднёвай Еўропе і P&O Cruises Australia у Аўстраліі. Мае 85 круізных судоў (на 3 сакавіка 2008 года), агульнай ёмістасцю больш 144000 коек, пры гэтым 22 судна будуць пастаўлены ў прамежак з сакавіка 2008 па 2012 год.

Акцыі кампаніі ўваходзяць у індэксы S&P 500 і FTSE 100.

## Гл. таксама 
* Спіс круізных суднаў

## Спасылкі 
* Афіцыйны сайт кампаніі

Катэгорыя:Кампаніі Вялікабрытаніі
Катэгорыя:Кампаніі ЗША
Катэгорыя:Суднаходныя кампаніі ЗША
Брэнд

**Брэнд** (,  — таварны знак, гандлёвая марка) — тэрмін у маркетынгу, які сімвалізуе комплекс інфармацыі пра кампанію, прадукт ці паслугу; папулярная, лёгка-вядомая і юрыдычна абароненая сімволіка якога-небудзь вытворцы ці прадукта.

**Брэнд** — адзінае абазначэнне (назва, сімвал, лозунг, слоган, дэвіз, стыль, тэрмін, ідэя, матэматычная мадэль, вядомыя спажыўцу) канцэптуальна — выпрацаванага набору тавараў і паслуг, звычайна, аб'яднаных у кірунку дзейнасці кампаніі ці аб'яднання (для эканамічнай і стратэгічнай мэтазгоднасці).

Катэгорыя:Брэнд
Катэгорыя:Інавацыі
Cunard Line

**Cunard Line** (раней ) — брытанская кампанія-аператар трансатлантычных і круізных маршрутаў акіянскіх лайнераў. Цяпер падраздзяленне Carnival plc.

Катэгорыя:Суднаходныя кампаніі Вялікабрытаніі
Катэгорыя:Неіснуючыя зараз кампаніі Вялікабрытаніі
PROTECT IP Act

**PROTECT IP Act**, **Protect Intellectual Property Act** (поўная назва — **Preventing Real Online Threats to Economic Creativity and Theft of Intellectual Property Act of 2011** ці **PIPA**), таксама вядомы як Senate Bill S.968 ці S. 968 — законапраект, мэта якога — даць ураду і ўладальнікам аўтарскіх правоў дадатковыя інструменты для блакавання «сайтаў-ізгояў, якія прапануюць кантрафактныя тавары і парушаючых аўтарскае права», асабліва — сайтаў, зарэгістраваных за межамі ЗША. Першапачаткова ўнесены ў Сенат ЗША 12 мая 2011 года сенатарам Патрыкам Лехі (сумесна з яшчэ 11 фундатарамі), па стане на 17 снежня 2011 года законапраект атрымаў падтрымку 40 сенатараў з абедзвюх партый.

Гэты законапраект уяўляе сабою перапісаную версію Combating Online Infringement and Counterfeits Act (COICA), які не прайшоў у 2010 годзе. Падобны законапраект пад назвай Stop Online Piracy Act (SOPA) унесены 26 кастрычніка 2011 года ў Палату прадстаўнікоў ЗША.

Лідар большасці ў Сенаце, Гары Рыд, прызначыў галасаванне па гэтым законапраекце на 24 студзеня 2012 года.

## Змест 
## Падтрымка 
### Заканадаўцы 
### Кампаніі і арганізацыі 
## Праціўнікі 
## Гл. таксама 
* Stop Online Piracy Act (SOPA)
* Гандлёвае пагадненне па барацьбе з кантрафакцыяй ()
* Digital Millennium Copyright Act (DMCA)

## Крыніцы 
## Спасылкі 
* Тэкст законапраекта — GovTrack 
* S.968 Bill summary & Statistics — Thomas
* Зыходны PDF і 
* Адзнака кошту рэалізацыі, выкананая CBO 

Катэгорыя:Інтэрнэт у ЗША
Катэгорыя:Доступ у Інтэрнэт
Катэгорыя:Інфармацыйнае права
Катэгорыя:DNS
Катэгорыя:2011 год у ЗША
Гарадок (Глускі раён)

**Гарадо́к** (, ) — вёска ў Глускім раёне Магілёўскай вобласці. Уваходзіць у склад Завалочыцкага сельсавета.

## Геаграфія 
Размешчана на рацэ Пціч за 17 км на поўнач ад гарадскога пасёлка Глуск, за 200 км ад Магілёва.

Каля заходняй і паўднёвай ускраін вёскі знаходзіцца Гарадоцкае радовішча пяску. Паклад (2 лінзы) звязаны з канцова-марэпнымі адкладамі сожскага зледзянення.

## Гісторыя 
Упамінаецца з 2-й паловы XV ст. У канцы XVI — пачатку XIX ст. вёска мела назву *Гарадок Глуск-Пагарэлы*. Належала Гальшанскім, Гаштольдам, Астрожскім, Радзівілам.

З 1783 года ў складзе Расійскай імперыі.У 1847 годзе вёска ў маёнтку Дварэц (Бабруйскі павет). З 1924 года цэнтр Гарадоцкага сельсавета Глускага раёна.Падчас Вялікай Айчыннай вайны ў 1942—1943 гг. нямецка-фашысцкія захопнікі загубілі ў вёсцы 89 жыхароў.

З 1960 года Гарадок у Завалочыцкім сельсавеце.

## Насельніцтва 
* 1847 — 148 жыхароў, 24 двары;
* 1897 — 337 жыхароў, 52 двары;
* 1917 — 466 жыхароў, 99 двароў;
* 1996 — 107 жыхароў, 71 двор.

## Славутасці 
* Свята-Казьма-Дзям’янаўская царква (1814 год) — .
* Брацкая магіла савецкіх воінаў.

## Вядомыя асобы 
* Васіль Мартынавіч Зубец (1907 — 1991) — савецкі беларускі дзяржаўны дзеяч, вучоны ў галіне меліярацыі. 
 
## Крыніцы 
## Літаратура 
* 

## Спасылкі 
Катэгорыя:Завалочыцкі сельсавет
Катэгорыя:Населеныя пункты Глускага раёна

Катэгорыя:Мястэчкі Новагародскага ваяводства
Carnival Cruise Lines

Суднаходная кампанія **Carnival Cruise Lines Inc.** (скарочана **CCL**) — з’яўляецца кампаніяй-заснавальнікам і самы вялікі з 12 круізных кампаній брытанска-амерыканскага канцэрна Carnival Corporation & plc. Яна, мяркуючы па колькасці пасажыраў, з’яўляецца самым буйным у свеце аператарам круізных суднаў. Штаб-кватэра размешчана ў Маямі Фларыда.  *Carnival Cruise Lines* з’яўляецца адным з шасці членаў альянсу "World’s Leading Cruise Lines". 

## Флот кампаніі 
*Carnival Cruise Lines* кажа пар 23 круізных суднаў такіх як «Fun Ships» (рус. *забаўляльныя судны*), якія знаходзяцца ў наш час у эксплуатацыі. Характэрнай для ўсіх суднаў *Carnival* з’яўляяцца форма трубы, якая кідаецца ў вочы і нагадвае хваставы плаўнік кіта, з’явілася ўпершыню ў 1981 г. пры будаўніцтве новага судна ў *Tropicale*. У 2007 годзе кампанія зрабіла імёны суднаў аднатыпнымі, яны пачынаюцца словам «Carnival».

У большасці выпадку судны размяшчаюцца ў розных портах ЗША, але ў залежнасці ад раёна эксплуатацыі ходзяць таксама і з замежных портаў.
* Карыбскае ўзбярэжжа: Маямі (FL), Тампа (FL), Порт Канаверал (FL), Форт-Лодэрдэйл (FL), Джэксанвіл (FL), Новы Арлеан (LA), Галвестан (TX), Мабіл (AL)
* Атлантычнае ўзбярэжжа: Чарльстон (SC), Нью-Ёрк (NY), Балтымар (MD), Норфалк (VA)
* Ціхаакіянскае ўзбярэжжа: Whittier/Анкорыдж, (AL), Сіэтл (WA), Лонг-Біч (CA), Сан Дыега (CA), Ганалулу (HI)
* па-за ЗША: Сан Хуан, (Пуэрта-Рыка), Ванкувер (Канада), Чывітавек'я/Рым (Італія)

### Клас «Fantasy» 
### Клас «Destiny» / Клас «Triumph» 
### Клас «Spirit» 
### Клас «Conquest» 
### Клас «Splendor» 
### Клас «Dream» 
## Былыя судны 
### Судны без класа 
### Клас "Holiday" 
## Гл. таксама 
* Спіс круізных суднаў
* Круізныя судны класа Concordia

## Спасылкі 
* Афіцыйная старонка *Carnival Cruise Lines* (на англ.)

Катэгорыя:Суднаходныя кампаніі ЗША
Варыятар

**Варыя́тар** — прыстасаванне для плаўнай змены вуглавых скарасцей звёнаў прывода і выканаўчага механізма.

Асноўная частка варыятара — бесступеньчатая перадача (адна або некалькі). Варыятар забяспечвае аптымальную скорасць машыны або механізма пры розных умовах эксплуатацыі. Бываюць фрыкцыйныя (выкарыстоўваюць трэнне) і гідраўлічныя.

Пашыраны ў машынах і механізмах хімічнай, папяровай, тэкстыльнай прамысловасці, на транспарце (напрыклад, на эскалатарах метрапалітэна ўзгадняюць скорасць руху поручняў і ступеняў).

## Літаратура 
*  — С. 19.

## Спасылкі 
* 

Катэгорыя:Механізмы
Катэгорыя:Трансмісія
AIDA Cruises

**AIDA Cruises** — нямецкая кампанія-аператар круізных судоў са штаб-кватэрай у Ростаку, даччыная кампанія Costa Crociere S.p.A., якая ўваходзіць у Carnival plc.
 
## Прадпрыемства 
Кампанія *AIDA Cruises* з’яўляецца вядучай на нямецкім рынку сярод прадаўцоў круізаў. У 2010 г. было перавезена 511 400 пасажыраў. Абарот кампаніі за 2009 фінансавы год склаў 722,1 млн. еўра. У *AIDA Cruises* занята 5 600 працаўнікоў з 25 краін, з якіх прыкладна 5 100 чалавек працуюць на борце суднаў. Колькасць ложкаў на васьмі круізных суднах складае 14 248. Штаб-кватэра размяшчаецца ў рэканструяваных будынках старых элеватараў у порце Ростака.

## Флот 
Судны кампаніі AIDA ходзяць пад італьянскім сцягам. Порт прыпіскі -- Генуя.

## Мультымедыйныя шоу 
, Германія ў 2014 годзе.]]
Усе без выключэння лайнеры кампаніі абсталяваны мультымедыйнымі ўстаноўкамі і мультымедыйнымі шоу. Унікальная сістэма распрацаваная спецыялістамі Emotion Media Factory ўстойлівая да марской вады і іншых вонкавых уздзеянням. Кампанія AIDA Cruises з’яўляецца адзінай кампаніяй у свеце з паўнавартаснымі мультымедыйнымі шоу на борце.

Шоу на борце абнаўляюцца дыстанцыйна, што дазваляе пастаянна забаўляць пасажыраў новымі ўражаннямі. Агулам для лайнераў вырабляецца больш за 40 шоу штогод.

## Гл. таксама 
* Спіс круізных суднаў

## Спасылкі 
* Aida Cruises Site 
* Aida Cruises Official Site 
* Cruise Critic Review
* Бягучая пазіцыя суднаў кампаніі з дапамогай радара AIDA 

Катэгорыя:Суднаходныя кампаніі Германіі
Кумарын

**Кумары́н** — лактон о-оксікарычнай кіслаты.

## Уласцівасці 
Бясколерныя крышталі з пахам свежаскошанага сена; tпл 70 °C, tкіп 291 °C. Кумарын раствараецца ў спірце і эфіры, у вадзе - дрэнна.

## Знаходжанне ў прыродзе 
У выглядзе гліказідаў змяшчаецца ў многіх раслінах, сярод іх - прадстаўнікі сямейства астравых (гербера, рамонак, крываўнік), а таксама баркун, зуброўка, рута пахучая і інш.

Кумарын атрымліваюць і з вечназялёных дрэў роду дыптэрыкс, якія растуць у Мексіцы.

## Ужыванне 
Кумарын прымяняецца як духмянае рэчыва ў вытворчасці тытунёвых вырабаў і ў парфумернай прамысловасці. Вытворныя кумарына (кумарыны) выкарыстоўваюцца ў лазерах на фарбавальніках. У медыцыне ўжываюцца ў якасці антыкаагулянтаў непрамога дзеяння. Таксама выкарыстоўваецца ў гальванічнай прамысловасці ў якасці моцнага бляскаўтваральніка.

## Літаратура 
* БЭ ў 18 тамах. Т.9, Мн., 1999, С.19

Катэгорыя:Лактоны
Катэгорыя:Фенілпрапаноіды
Тэмпература кіпення

**Тэмпература кіпення**, **пункт кіпення** — тэмпература, пры якой адбываецца кіпенне вадкасці, якая знаходзіцца пад сталым ціскам. Тэмпература кіпення адпавядае тэмпературы насычанага пару над плоскай паверхняй кіпячай вадкасці, бо сама вадкасць заўсёды крыху перагрэтая адносна тэмпературы кіпення.

Згодна з ураўненнем Клапейрона-Клаўзіуса з ростам ціску тэмпература кіпення павялічваецца. Гранічнай тэмпературай кіпення з’яўляецца крытычная тэмпература рэчыва.

## Сталасць тэмпературы кіпення 
Тэмпература кіпення пры атмасферным ціску прыводзіцца звычайна як адна з асноўных фізіка-хімічных характарыстык хімічна чыстага рэчыва.

Аднак звесткі аб тэмпературы кіпення звышчыстых рэчываў, у прыватнасці такіх арганічных вадкасцей, як эфір і бензол, могуць мець істотныя адрозненні ад звычайных таблічных звестак. Гэта звязана з утварэннем асацыятаў, якія могуць назапашвацца ў вадкасці пры адсутнасці вады, як медыятара ўстанаўлення раўнаважнага стану. Так, звышчысты бензол можа быць падвергнуты фракцыйнай перагонцы ў дыяпазоне 80-118 ° C.

Катэгорыя:Тэмпература
Мікола Мятліцкі

**Мікола Міхайлавіч Мятліцкі** (, в. Бабчын, Хойніцкі раён, Гомельская вобласць — ) — беларускі паэт.

## Біяграфія 
Закончыў філалагічны факультэт Беларускага дзяржаўнага ўніверсітэта (1977). Працаваў карэспандэнтам штотыднёвіка «Літаратура і мастацтва» (1977—1983), старэйшым рэдактарам рэдакцыі крытыкі, літаратуразнаўства і драматургіі выдавецтва «Мастацкая літаратура» (1983—2002). У 2002—2014 гадах — галоўны рэдактар часопіса «Полымя».

Памёр 27 лістапада 2021 года.

## Творчасць 
Першы зборнік вершаў «Абеліск у жыце» выйшаў у свет у 1980 годзе. Выдаў кнігі паэзіі «Мой дзень зямны» (1985), «Ружа вятроў» (1987), «Горкі вырай» (1988), «Шлях чалавечы» (1989), «Палескі смутак» (1991), «Блаславенне» (1991), «Чаканне сонца» (1994), «Бабчын. Кніга жыцця.» (1996), «Бабчин. Книга жизни» (1997) і іншыя. Для дзяцей — вершы «Няправільныя санкі» (1991).

Шмат часу аддаваў перакладам паэзіі народаў свету. Сярод іх кніга паэзіі казахскага асветніка, першапраходца на ніве прыгожага пісьменства Абая «Стэпавы прастор». У 2012-м паэт выдаў анталогію «Пад крыламі Дракона: Сто паэтаў Кітая», затым пабачыла свет анталогія «Пялёсткі лотаса і хрызантэмы: 100 паэтаў Кітая ХХ стагоддзя».

Член Саюза пісьменнікаў Беларусі з 1981 года.

## Узнагароды 
* Прэмія Ленінскага камсамола Беларусі (1986) — за зборнік вершаў «Мой дзень зямны».
* Дзяржаўная прэмія Рэспублікі Беларусь у галіне літаратуры, мастацтва і архітэктуры (1998) — *за кнігу вершаў «Бабчын: Кніга жыцця», апублікаваную ў 1996 годзе.*
* Спецыяльная прэмія Прэзідэнта Рэспублікі Беларусь у галіне літаратуры.
* Заслужаны дзеяч культуры Рэспублікі Беларусь (2019).

## Памяць 
* 1 ліпеня 2025 года на будынку рэдакцыі газеты «Гомельская праўда» (Гомель, вул. Палеская, 17а) урачыста адкрылі памятную дошку пісьменнікам, паэтам і журналістам, творчасць якіх звязана з гэтым выданнем — Івану Шамякіну, Раману Сабаленку, Паўлюку Трусу, Анатолю Грачанікаву, Паўлу Пранузе, Міхасю Даніленку, Аляксандру Капусціну, Міколе Мятліцкаму.

## Крыніцы 
## Літаратура 
* 
* 

Катэгорыя:Члены Саюза пісьменнікаў Беларусі
Катэгорыя:Паэты СССР
Катэгорыя:Паэты Беларусі
Катэгорыя:Беларускамоўныя паэты
Катэгорыя:Лаўрэаты прэміі «Залаты Купідон»
Людміла Іванаўна Сіманёнак

**Людміла Іванаўна Сіманёнак** (нар. , Обаль, Шумілінскі раён, Віцебская вобласць) — беларуская паэтэса, старшыня Віцебскага аддзялення саюза беларускіх пісьменнікаў (з 2009 года да 31 кастрычніка 2013 года).

## Біяграфія 
Скончыла Віцебскі педагагічны інстытут. Вершы друкаваліся ў калектыўным зборніку «Рунь», часопісах «Першацвет», «Работніца і сялянка», альманаху «Ратуша». Пераклала на беларускую мову п’есу «Псіхааналітык для псіхааналітыка» Дзіяны Балыкі. Працуе кіраўніком літаратурна-драматычнай часткі беларускага тэатра «Лялька».

## Бібліяграфія 
* «Разгорнуты сусвет», Мн., «Мастацкая літаратура», 1999, — 95 с., ISBN 985-02-0238-6

## Крыніцы 
Катэгорыя:Паэты Беларусі
Катэгорыя:Паэты паводле алфавіта
Катэгорыя:Паэтэсы
Катэгорыя:Перакладчыкі Беларусі
Катэгорыя:Перакладчыкі на беларускую мову
Кіпенне

**Кіпенне** — працэс параўтварэння ў вадкасці (пераход рэчыва з вадкага ў газападобны стан), з узнікненнем межаў падзелу фаз. Тэмпература кіпення пры атмасферным ціску прыводзіцца звычайна як адна з асноўных фізіка-хімічных характарыстык хімічна чыстага рэчыва.

Кіпенне з’яўляецца фазавым пераходам першага роду. Кіпенне адбываецца значна больш інтэнсіўна, чым выпарэнне з паверхні, з-за ўтварэння ачагоў параўтварэння, абумоўленых як дасягнутай тэмпературай кіпення, так і наяўнасцю дамешкаў.

Пры кіпенні бурбалкі павялічваюцца ў аб’ёме ў выніку выпарэння вадкасці ў поласць бурбалак, усплываюць на паверхню вадкасці, а насычаная пара, што ў іх знаходзіцца, пераходзіць у паравую фазу над паверхняй вадкасці. Кіпенне пачынаецца, калі ціск насычанай пары ў бурбалках дасягае значэння знешняга ціску, і можа адбывацца ва ўсім тэмпературным інтэрвале раўнавагі вадкасці і пары (паміж трайным пунктам і крытычным станам)

Для падтрымання кіпення да вадкасці неабходна падводзіць некаторую колькасць цеплаты, якая ідзе на параўтварэнне і на работу пары супраць знешняга ціску. Значэнне тэмпературы кіпення вадкасці залежыць ад яе хімічнай прыроды і знешняга ціску, з павелічэннем якога тэмпература кіпення павялічваецца. Кіпенне можна выклікаць таксама памяншэннем знешняга ціску пры пастаяннай тэмпературы, што тлумачыцца з’явай кавітацыі. Залежнасць тэмпературы кіпення ад знешняга ціску ляжыць у аснове вызначэння бараметрычнага ціску. 

Выкарыстоўваецца ў розных тэхнічных і тэхналагічных працэсах (атрыманне вадзяной пары ў паравых катлах, выпарванне, рэктыфікацыя, кансерваванне, атрыманне нізкіх тэмператур і інш.). Кіпячэнне — награванне вадкасці (звычайна вады) да тэмпературы кіпення — фізічны спосаб дэзінфекцыі.

## Літаратура 
* 

Катэгорыя:Тэрмадынаміка
Катэгорыя:Малекулярная фізіка
Go Daddy

**Go Daddy** — найбуйнейшы ў свеце рэгістратар даменных імёнаў.

GoDaddy Group падтрымлівае больш 33 мільёнаў даменных імёнаў у найбуйнейшых даменных зонах першага ўзроўня, уключаючы COM, ORG, NET, BIZ, INFO.

## Спасылкі 
* Афіцыйны сайт кампаніі

Катэгорыя:Рэгістратары даменных імёнаў
Катэгорыя:Сайты ЗША
Полацкая акруга

**Полацкая акруга** — адміністрацыйная адзінка ў БССР, што існавала з ліпеня 1924 па ліпень 1930 і з чэрвеня 1935 па люты 1938 года.

## 1924—1930 
Акруга заснавана ў ліпені 1924 г. Адміністрацыйны цэнтр горад Полацк. Плошча складала 9366 км². Пасля ўзбуйнення ў 1927 годзе плошча склала 10&nbsp;807&nbsp;км². У 1926 г. колькасць насельніцтва акругі складала 374,2 тыс. чал. Выдавалася акруговая газета «Полоцкий пахарь», з 1926 г. «Чырвоная Полаччына».

У 1924—1927 гг. акруга складалася з 9 раёнаў:
* Ветрынскі,
* Валынецкі (з сакавіка 1929 Боркавіцкі),
* Дрэтунскі (пазней Краснапольскі, скасаваны ў 1927 годзе),
* Дрысенскі,
* Асвейскі,
* Полацкі,
* Расонскі,
* Ульскі,
* Ушацкі,
* Лепельскі (увайшоў у склад пасля скасавання ў 1927 (1926) годзе Барысаўскай акругі).

## 1935—1938 
Акруга створана ў ліпені 1935 года. Складалася з пяці раёнаў:
* Ветрынскі,
* Дрысенскі,
* Асвейскі,
* Полацкі,
* Расонскі.
Выдавалася акруговая газета «Бальшавік Полаччыны».

Скасавана ў сувязі з увядзеннем у БССР абласнога падзелу і ўвайшла ў склад Віцебскай вобласці.

## Літаратура 
* 
* 

Катэгорыя:Акругі Беларускай ССР
Катэгорыя:Гісторыя Полацка
Катэгорыя:Гісторыя Віцебскай вобласці
.com

**.com** — агульны дамен верхняга ўзроўню для камерцыйных арганізацый (цяпер выкарыстоўваецца без абмежаванняў).

## Гісторыя 
Першы дамен у зоне .com з’явіўся 15 сакавіка 1985 года, ён быў зарэгістраваны ў амерыканскім штаце Масачусетс. Ім стаў сайт кампаніі Symbolics Inc., якая вырабляе камп’ютары і праграмнае забеспячэнне. У наш час «піянер» сярод даменаў symbolics.com належыць інвестыцыйнай фірме і выстаўлены на продаж.

За першыя два гады — да 1987 года — у сусветным павуцінні з’явілася толькі 100 сайтаў. Аднак ужо да 1995 года ў даменнай зоне .com было зарэгістравана звыш 18 тыс. сайтаў. Станам на 2010 год у дамене .com было зарэгістравана 84 мільёны сайтаў, у тым ліку 11,9 мільёна сайтаў, якія спецыялізуюцца на гандлі праз сетку, 4,3 мільёна забаўляльных сайтаў, 3,1 мільёна сайтаў, звязаных з рознымі фінансавымі аперацыямі, і 1,8 мільёна сайтаў са спартыўнай скіраванасцю.

## Дамены 
4 лістапада 2007 года скончыліся ўсе свабодныя чатырохлітарныя дамены.

## Гл. таксама 
* Go Daddy

## Крыніцы 
## Спасылкі 
* Звесткі whois для дамена .com на сайце IANA 
* Deploying Security Extensions in .com Top Level Domain 
* Артыкул. Самыя старыя дамены ў зоне .com 

com
Катэгорыя:Дамены верхняга ўзроўню
Peninsular and Oriental Steam Navigation Company

**«Peninsular and Oriental Steam Navigation Company»** (*скар. P&O*) — былая брытанская транспартная кампанія, гісторыя якой пачынаецца з пачатку XIX стагоддзя. 

У сакавіку 2006 года была набыта за 3,9 млрд фунтаў стэрлінгаў кампаніяй «Dubai Ports World» і стала яе даччыным таварыствам. Нягледзячы на гэта брэнд P&O быў захаваны. Штаб-кватэра кампаніі размяшчалася ў Лондане, Вялікабрытанія. Яе акцыі гандляваліся на Лонданскай фондавай біржы і ўваходзілі ў базу разліку індэкса FTSE 100.

## Гл. таксама 
P&O Ferries

## Спасылкі 
* Афіцыйны сайт кампаніі

Катэгорыя:Кампаніі Вялікабрытаніі
Катэгорыя:Суднаходныя кампаніі Вялікабрытаніі
Механічны рэдуктар

**Рэдуктар** (ад , які адводзіць назад) — механізм для змены скорасці вярчэння (найчасцей для яе зніжэння і павышэння вярчальнага моманту) пры перадачы руху ад аднаго вала да другога.

Звычайна ў рэдуктары выкарыстоўваюць зубчастыя перадачы, чарвячныя перадачы, ланцуговыя перадачы і іх спалучэнні. Бываюць адна- і шматступеньчатыя рэдуктары, якія манціруюцца ў закрытым корпусе як асобны агрэгат ці ўбудаваныя ў машыну. У камбінаваным прыводзе рэдуктар кампануюць з варыятарам.

У адрозненне ад каробкі перадач перадатачны лік рэдуктара — велічыня пастаянная.

Катэгорыя:Дэталі машын і механізмаў
Круізнае судна

[thumb|right|300px|Судна MS [Majesty of the Seas]]
thumb|right|300px|Судна кампаніі «Celebrity Cruises» у порце Сіэтла
**Круізнае судна** — судна, якое здзяйсняе міжнародны рэйс і перавозіць пасажыраў, якія ўдзельнічаюць у групавой турыстычнай праграме і размешчаных на судне, з мэтай кароткачасовых турыстычных наведванняў паводле раскладу аднаго ці некалькіх портаў, адкрытых для заходу замежных судоў.

У Раздзеле 1/А Дадатка да Канвенцыі па палягчэнні міжнароднага марскога суднаходства 1965 г. судна, якое здзяйсняе турыстычныя круізы вызначаецца як судна, прызначанае для міжнародных вандраванняў пры перавозках пасажыраў, удзельнікаў групавой праграмы і размешчаных на борце, з мэтай запланаваных турыстычных наведванняў аднаго ці больш розных портаў, і ў якіх пры плаваннях звычайна не здяйсняюцца:
* пасадкі ці высадкі якіх-небудзь іншых пасажыраў;
* выгрузкі ці пагрузкі грузаў.

## Гл. таксама 
* Спіс круізных суднаў
* Спіс самых доўгіх суднаў па тыпе
* Спіс найбуйнейшых пасажырскіх суднаў свету
* Спіс самых вялікіх парусных суднаў

## Спасылкі 
Катэгорыя:Тыпы суднаў і караблёў
Катэгорыя:Водны турызм
Катэгорыя:Пасажырскія судны
Антыгітлераўская кааліцыя

**Антыгітлераўская кааліцыя** — аб’яднанне дзяржаў і народаў, якія змагаліся ў Другой сусветнай вайне 1939-45 гадоў супраць краін нацысцкага блока, так званых *Краіны Восі*: Германіі, Італіі, Японіі і іх сатэлітаў.

У гады вайны сінонімам антыгітлераўскай кааліцыі стаў тэрмін «Аб’яднаныя нацыі», прапанаваны Рузвельтам і ўпершыню сустракаемы ў Дэкларацыі Аб’яднаных нацый 1942 года (Вашынгтонскай дэкларацыі дваццаці шасці). Уплыў кааліцыі на ваенны і паваенны палітычны расклад велізарны, на яе аснове была створана Арганізацыя Аб’яднаных Нацый (ААН).

У верасні 1939 у стане вайны з Германій знаходзіліся Польшча, Францыя, Вялікабрытанія і яе дамініёны (Англа-польскі ваенны альянс 1939 і Франка-польскі альянс 1921). На працягу 1941 года да кааліцыі далучыўся Савецкі Саюз, Злучаныя Штаты і Кітай. Гэтыя краіны былі названы «Вялікай чацвёркай» у дэкларацыі аб’яднаных нацый, а пазней «чатырма паліцыянтамі». На студзень 1942 года антыгітлераўская кааліцыя налічвала 26 дзяржаў: так званая Вялікая чацвёрка (ЗША, Вялікабрытанія, СССР, Кітай), брытанскія дамініёны (Аўстралія, Канада, Індыя, Новая Зеландыя, Паўднёвая Афрыка), краіны Цэнтральнай і Лацінскай Амерыкі і Карыбскага басейна, а таксама ўрады ў выгнанні акупаваных еўрапейскіх краін. Лік удзельнікаў кааліцыі падчас вайны павялічваўся; да моманту заканчэння вайны з Японіяй у стане вайны з Германіяй і яе саюзнікамі знаходзіліся 53 дзяржавы свету.

## Асноўныя этапы фарміравання 
* Савецка-англійскае пагадненне пра сумесныя дзеянні ў вайне супраць Германіі 12 ліпеня 1941 г. Масква
* Атлантычная хартыя ЗША і Вялікабрытаніі 14 жніўня 1941 г., да якой 24 верасня 1941 г. далучыўся СССР
* Маскоўская канферэнцыя міністраў замежных спраў СССР, Англіі, ЗША 29 верасня — 1 кастрычніка 1941 г.
* Пачатак паставак у СССР па лэнд-лізу з ЗША
* Падпісанне Вашынгтонскай дэкларацыі 26 дзяржавамі (Дэкларацыя Аб'яднаных Нацый) аб мэтах вайны супраць фашызму 1 студзеня 1942 г.
* Савецка-англійскі дагавор пра саюз у вайне супраць Германіі 26 мая 1942 г. Лондан
* Савецка-амерыканскае пагадненне пра прынцыпы ўзаемнай дапамогі ў вядзення вайны супраць агрэсіі 11 чэрвеня 1942 г. Вашынгтон
* Савецка-французскі дагавор пра саюз і ўзаемную дапамогу 10 снежня 1944 г. Масква

## Цікавыя факты 
* 9 мая 2010 краіны антыгітлераўскай кааліцыі бралі ўдзел у парадзе Перамогі на Чырвонай плошчы ўпершыню за ўвесь час яго правядзення.

## Спасылкі 
* http://slovari.yandex.ru/~%D0%BA%D0%BD%D0%B8%D0%B3%D0%B8/%D0%91%D0%A1%D0%AD/%D0%90%D0%BD%D1%82%D0%B8%D0%B3%D0%B8%D1%82%D0%BB%D0%B5%D1%80%D0%BE%D0%B2%D1%81%D0%BA%D0%B0%D1%8F%20%D0%BA%D0%BE%D0%B0%D0%BB%D0%B8%D1%86%D0%B8%D1%8F/  — артыкул у Вялікай Савецкай Энцыклапедыі.
* Антыгітлераўская кааліцыя  — фотадакументы па гэтай тэме, якія захоўваюцца ў дзяржаўных архівах РФ
* Музей Лэнд-ліза
NGC 3839

**NGC 3839** (іншыя абазначэнні — **UGC 6700**, **MCG 2-30-24**, **ZWG 68.48**, **IRAS11413+1103**, **PGC 36475**) — спіральная галактыка (Sd) у сузор’і Леў.

Гэты аб’ект уваходзіць у лік пералічаных у арыгінальнай рэдакцыі новага агульнага каталога.

## Гл. таксама 
* Спіс аб’ектаў Месье
* Новы агульны каталог

 

Катэгорыя:Астранамічныя аб’екты, адкрытыя ў 1882 годзе
3839
Катэгорыя:Леў (сузор’е)
NGC 3838

**NGC 3838** (іншыя абазначэнні — **UGC 6707**, **MCG 10-17-56**, **ZWG 292.22**, **PGC 36505**) — галактыка ў сузор’і Вялікая Мядзведзіца.

Гэты аб’ект уваходзіць у лік пералічаных у арыгінальнай рэдакцыі новага агульнага каталога.

## Гл. таксама 
* Спіс аб’ектаў Месье
* Новы агульны каталог

 

Катэгорыя:Астранамічныя аб’екты, адкрытыя ў 1790 годзе
3838
Катэгорыя:Вялікая Мядзведзіца (сузор’е)
NGC 3836

**NGC 3836** (іншыя абазначэнні — **MCG -3-30-10**, **VV 477**, **IRAS11409-1631**, **PGC 36445**) — спіральная галактыка (Sb) у сузор’і Чаша.

Гэты аб’ект уваходзіць у лік пералічаных у арыгінальнай рэдакцыі новага агульнага каталога.

## Гл. таксама 
* Спіс аб’ектаў Месье
* Новы агульны каталог

 

Катэгорыя:Астранамічныя аб’екты, адкрытыя ў 1877 годзе
3836
Катэгорыя:Чаша (сузор’е)
NGC 3835A

**NGC 3835A** (іншыя абазначэнні — **UGC 6762**, **MCG 10-17-68**, **ZWG 292.29**, **IRAS11447+6034**, **SBS 1144+605**, **PGC 36776**) — спіральная галактыка (Sb) у сузор’і Вялікая Мядзведзіца.

Гэты аб’ект не ўваходзіць у лік пералічаных у арыгінальнай рэдакцыі новага агульнага каталога і быў дададзены пазней.

## Гл. таксама 
* Спіс аб’ектаў Месье
* Новы агульны каталог

 

3835
Катэгорыя:Вялікая Мядзведзіца (сузор’е)
NGC 3825

**NGC 3825** (іншыя абазначэнні — **NGC 3852**, **UGC 6668**, **MCG 2-30-18**, **ZWG 68.36**, **HCG 58B**, **PGC 36348**) — спіральная галактыка з перамычкай (SBa) у сузор’і Дзева.

Гэты аб’ект занесены ў новы агульны каталог некалькі разоў, з абазначэннямі **NGC 3825**, **NGC 3852**.

Гэты аб’ект уваходзіць у лік пералічаных у арыгінальнай рэдакцыі новага агульнага каталога.

## Гл. таксама 
* Спіс аб’ектаў Месье
* Новы агульны каталог

 

Катэгорыя:Астранамічныя аб’екты, адкрытыя ў 1784 годзе
3825
Катэгорыя:Дзева (сузор’е)
Катэгорыя:Спіральныя галактыкі з перамычкай
Бамбардзіроўка Прагі

[250px|thumb|Сучасны выгляд [Эмаўскі манастыр|Эмаўскага манастыра ў Празе. На месцы старадаўніх веж касцёла, разбураных бамбардзіроўкай 14 лютага 1945 года, былі збудаваны арыгінальныя скрыжаваныя крылы]]
**Бамбардзіроўка Прагі** — бамбардзіроўка акупаванай Германіяй сталіцы Чэхаславакіі, праведзеная Ваенна-паветранымі сіламі ЗША 14 лютага 1945 года. Як пазней сцвярджалі прадстаўнікі амерыканскіх ВПС, бамбардзіроўка адбылася па памылцы з прычыны таго, што самалёты, якія ляцелі бамбіць Дрэздэн, збіліся з курсу.

Каля 60 бамбардзіроўшчыкаў B-17 Flying Fortress скінулі 152 тоны бомбаў на густанаселеныя раёны Прагі. У выніку загінуў 701 чалавек і было паранена 1184 чалавека, усе яны з'яўляліся грамадзянскімі асобамі. Было разбурана каля ста будынкаў, некаторыя з якіх уяўлялі культурна-гістарычную каштоўнасць.

У Чэхіі і СССР існавала версія, паводле якой бамбардзіроўкі ажыцяўляліся наўмысна для знішчэння прамысловасці, якая павінна была патрапіць у зону савецкай акупацыі.

## Заўвагі 

## Спасылкі 
* The bombing of Prague: was it a mistake?
* Looking back at the bombing of Prague 
* Запісы пілота Джона Вінсхотэна (John Veenschoten) 
* Запісы пілота Джорджа Фарсайта (George W. Forsyth's) 
* Запісы пілота Роберта Дзі (Robert Dee) 

Катэгорыя:Стратэгічныя бамбардзіроўкі ў перыяд Другой сусветнай вайны
Катэгорыя:1945 год у Празе
Бесступеньчатая перадача

**Бесступеньчатая перадача** — механізм для плаўнай змены частаты вярчэння вядзёнага вала ў транспартных машынах, станках, прыладах; частка варыятара.

Адрозніваюць механічныя і электрычныя бесступеньчатыя перадачы. У залежнасці ад віду перадавальных звёнаў механічныя бесступеньчатыя перадачы бываюць з вадкім рабочым звяном (гідраўлічныя), з гнуткім (раменныя і ланцуговыя) і жорсткім звёнамі. Паводле характару работы перадачы з гнуткім і жорсткім звёнамі падзяляюцца на фрыкцыйныя (трэння) і зачэплівання, бесперапыннага дзеяння і імпульсныя.

Электрычная бесступеньчатыя перадачы выконваецца па сістэме генератар — рухавік. Яны выкарыстоўваецца ў транспартных машынах і інш. для перадачы вялікіх магутнасцяў (гл. электрычны прывод).

Выкарыстанне бесступеньчатых перадач павышае прадукцыйнасць машын, паляпшае магчымасці кіравання.

Катэгорыя:Механізмы
NGC 3800

**NGC 3800** (іншыя абазначэнні — **UGC 6634**, **IRAS11376+1537**, **MCG 3-30-39**, **KCPG 296B**, **ZWG 97.49**, **Arp 83**, **KUG 1137+156B**, **VV 350**, **PGC 36197**) — галактыка ў сузор’і Леў.

Гэты аб’ект уваходзіць у лік пералічаных у арыгінальнай рэдакцыі новага агульнага каталога, а таксама ўключаны ў атлас пекулярных галактык.

## Гл. таксама 
* Спіс аб’ектаў Месье
* Новы агульны каталог
* Атлас пекулярных галактык

 

Катэгорыя:Астранамічныя аб’екты, адкрытыя ў 1784 годзе
3800
Катэгорыя:Леў (сузор’е)
Кумжа

**Кумжа**, **ласось-таймень** (*Salmo trutta*) — рыба сямейства ласосевых.

Звычайныя памеры дарослых асобін кумжы вагаюцца ў залежнасці ад падвіда — да 30 — 70 см даўжыні і 1 — 5 кг вагі, некаторыя падвіды дасягаюць масы 24 кг, а даўжыні да 117 см.

Цела стройнае, пакрытае дробнай луской. Афарбоўка вар'іруецца ў залежнасці ад асяроддзя, спіна цёмна-шэрая або аліўкавая, бакі светлыя з чорнымі і чырвонымі плямамі.

Утварае шмат форм ад прахадных (марскіх) да жылых прэснаводных (азёрных і ручаёвых). Падвід *Salmo trutta morpha fario* на Беларусі называюць стронга ручаёвая.

## Крыніцы 
Катэгорыя:Ласасёвыя
Катэгорыя:Жывёлы, апісаныя ў 1758 годзе
Кумулятыўны эфект

[thumb|300px|[Артылерыйскі стрэл|Унітарны выстрал з кумулятыўным снарадам у разрэзе]]
**Кумулятыўны эфект**, **кумуляцыя**, **эфект Манро** (анг. Munroe effect) — узмацненне дзеяння выбуху шляхам яго канцэнтрацыі ў зададзеным кірунку, дасягаецца ўжываннем зарада з выманнем, процілеглай да месцазнаходжання дэтанатара і звернутай у бок аб'екта атакі. Кумулятыўнае выманне, звычайна канічнай формы, пакрываецца металічным абліцоўваннем, таўшчыня якога можа вагацца ад доляў міліметра да некалькіх міліметраў.

Кумулятыўны эфект ўжываецца ў даследчых мэтах (магчымасць дасягнення вялікіх хуткасцяў рэчыва - да 90 км/с), у горнай справе, у ваеннай справе (бранябойныя снарады).

## Літаратура 
* 

Катэгорыя:Боепрыпасы
Катэгорыя:Артылерыйскія боепрыпасы
Катэгорыя:Процітанкавая зброя